THAI จัดแพ็กเกจ “บินตามฝันกับห้องจำลองการบิน” เสริมรายได้องค์กร
THAI จัดแพ็กเกจ "บินตามฝันกับห้องจำลองการบิน" เสริมรายได้องค์กร
12 ก.ย. 2563

นาวาอากาศตรี สรเดช นามเรืองศรี รองกรรมการผู้อำนวยการใหญ่สายปฏิบัติการ บริษัท การบินไทย จำกัด (มหาชน) หรือ THAI เปิดเผยว่า เพื่อเป็นการสร้างรายได้เสริมให้กับองค์กร ในช่วงที่บริษัทฯยังไม่ได้ทำการบินตามปกติ บริษัทฯได้เปิดโอกาสให้ผู้ที่สนใจและที่เคยฝันอยากโบยบินบนท้องฟ้า ท่องเที่ยวไปยังดินแดนต่างๆ ที่ท่านอยากไปด้วยตัวท่านเอง ได้เห็นทัศนียภาพอันสวยงามจากมุมมองของห้องนักบิน
โดยการบินไทยมีความยินดีที่จะมอบประสบการณ์สุดพิเศษในห้องจำลองการบิน โดยห้องจำลองการบิน (Flight Simulator) ของการบินไทยนี้ได้รับการรับรองมาตรฐานในระดับสากล ด้านความเสมือนจริงที่สุดในประเทศไทย ซึ่งปกติจะใช้สำหรับการฝึกนักบินคุณภาพของการบินไทยเท่านั้น
ทั้งนี้ ผู้สนใจสามารถสอบถามรายละเอียดเพิ่มเติมเกี่ยวกับค่าใช้จ่าย และการจองแพ็กเกจการบินในห้องจำลองการบิน ซึ่งท่านจะได้รับประสบการณ์ที่สุดพิเศษจากทั้ง 3 รูปแบบได้แล้ววันนี้ กับ THAI FlyEx
โดยสามารถติดตามข้อมูลและติดต่อได้ทาง
1. Line: https://line.me/R/ti/p/@thaiflyex
2. Facebook: https://www.facebook.com/thaiflyex